**ککړې اوبه او اړوند خطرونه**

د اقلیم بدلون په Massachusetts کې د سیلابونو خطر زیاتوي. د سپتیک سیستمونو سیلابونه، د فاضلاتو پاکولو فابریکې، فارمونه، کورونه او کاروبارونه د دې سبب کېږي چې د سیلابونو اوبه په کیمیاوي توکو او نورو خطرناکو ککړوونکو موادو ککړې شي. د سیلاب له دغو اوبو سره تماس کولی شي د هاضمې سیستم د ناروغیو، د پوستکي او سترګو د عفونتونو او زخمونو د عفونتونو لامل شي.

سیلابونه دغه راز کولی شي د بریښنا شبکې، سړکونه او پلونه زیانمن کړي چې جوړول یې ښايي څو ورځې یا تر دې زیات وخت ونیسي. د تودوخې، رڼا او د پخلي، یخچال او طبي تجهیزاتو لپاره د انرژۍ نشتون ښايي د طبي بیړنیو حالتونو یا مړیني سبب شي. په نورو خطرونو کې یې د بارونو، لوېدلو سیمونو، ډوبېدو، لوېدلو، کاربن مونو اکساید (CO) مسمومیت او د وسایطو څخه ټپ یا مرګ شاملېږي.

**څوک په لوړه کچه له خطر سره مخ دي؟**

کیدای شي یو شمېر کسان د ژوند د ځای، رسمي دولتي معلوماتو ته د هغوی د لاسرسي، د چمتووالي او ځواب ورکولو لپاره د سرچینو د لاسرسي وړ والي او دا چې آیا اوسمهال روغتیایي ستونزې لري او که نه، د نورو په پرتله زیات له خطر سره مخ وي. په دې کې لاندې موارد شاملېږي:

* تر 5 کلونو کم عمر لرونکي ماشومان او له 65 کلونو لوړ عمر لرونکي لویان
* هغه کسان چې کورونه یې کرایه کوي
* رنګي کسان (تور پوستي، سور پوستي او) د سیستماتیکې نژادپالنې په سبب
* هغه خلک چې لږ یا هیڅ په انګلیسي خبرې نه کوي کیدای شي دوی په خپله مورنۍ ژبه باندې د بیړنيو حالتونو پیغامونه ترلاسه نه کړي
* میندواره میرمنې
* معلولیت لرونکي کسان
* هغه کسان چې د معافیت کمزوري سیستمونه لري
* هغه کسان چې یوازې اوسېږي یا یې خوځښت کم وي
* هغه کسان چې د طبي تجهیزاتو کارولو لپاره بریښنا یا یخچالي درملو ته اړتیا لري
* د اسانتیاوو یا ژغورنې کارکوونکي

**د هغې پر وړاندې موږ څه کولای شو؟**

* [توپان ته پلان جوړ کړئ](https://www.mass.gov/info-details/make-a-family-emergency-plan)
* [د بیړني حالت کېټ جو کړئ](https://www.mass.gov/info-details/build-an-emergency-kit)
* [خپلې د سیلاب او څپو سیمې وپېژنئ](https://www.mass.gov/info-details/hurricane-evacuation-zones)
* له سیلاب او هغو خټو سره له تماس ډډه وکړئ چې ښايي پر نفتو، ګاسولینو یا خامو فاضلاتو ککړې وي
* له زیامنمو ودانیو بهر او له سیلاب وهلو سړکونو یا سیمو لرې اوسئ
* شخصي څاګانې تر سیلاب وروسته د ککړتیا لپاره ټسټ کړئ
* زیانمن سیپتیک سیستمونه ورغوئ
* د سیلاب اوبو کې موټر مه چلوئ - لار ترې چپه کړئ

**نور معلومات په دې پته ترلاسه کړئ: [mass.gov/ClimateAndHealth](http://www.mass.gov/ClimateAndHealth)**

**Bureau of Climate and Environmental Health**

**Environmental Toxicology Program**

**Massachusetts Department of Public Health**